ช่วงนี้จะสังเกตเวลาร้อนๆ หรือหลังจากทำงานกลับมา แถวบริเวณท้อง เอวด้านข้าง จะมีเม็ดใสๆขึ้นมาจำนวนนึง บางครั้งก็มีแขนบ้าง เม็ดไม่ใหญ่ครับ เล็กๆ ออกแนวผด แต่ไม่ได้คันนะครับ แล้วผมก็ชอบเอานิ้วไปสะกิดให้มันแตก แตกแล้วก็ไม่มีผลข้างเคียงอะไร เลยอยากถามหมดว่าสิ่งที่เกิดขึ้นมันคืออะไร แล้วเป็นอันตราย หรือส่งสัญญาณว่าเราจะมีโรคอะไรหรือไม่ครับ
สวัสดีค่ะ อาการเม็ดใสๆขึ้นตามผิวหนังอาจมีสาเหตุจาก-ผื่นผิวหนังอักเสบเฉียบพลัน-ผื่นผิวหนังอักเสบจากการแพ้สารสัมผัส เช่น สารกันเสียในโลชั่น สบู่ที่ใช้-โรคอีสุกอีใส จะเป็นตุ่มน้ำขึ้นทั่วตัว มีไข้ต่ำๆ-ตุ่มถูกแมลงกัด จะนูน แดง คัน-โรคงูสวัด มักเป็นแค่บริเวณใดบริเวณหนึ่งเพียงข้างเดียว เป็นตุ่มน้ำใส ปวดแสบปวดร้อนแนะนำถ้าตุ่มลุกลามเป็นมาก มีอาการปวดแสบ ปวดร้อน แดง คันมาก ควรพบแพทย์ผิวหนังเพื่อให้ได้การวินิจฉัยที่แน่นอนก่อน การรักษาขึ้นกับโรคที่เป็นค่ะ ถ้าเป็นโรคกลุ่มผื่นแพ้ผิวหนังจะใช้ยาสเตียรอยด์ทาบางๆเฉพาะที่ ถ้าเป็นกลุ่มโรคติดเชื้อจะต้องได้รับยาฆ่าเชื้อที่ตรงกับโรคเบื้องต้นควรหลีกเลี่ยงอาการอับหรือร้อนชื้น ไม่ไปแกะเกาตุ่มที่เป็น ใช้น้ำเปล่าสะอาดล้าง หากคันมาก รับประทานยาแก้คันได้